**KOMEDIJA**
Postanak komedije datira još iz Aristotelove “Poetike” kao i iz pučkih obreda. Svoj je najveći procvat doživjela u demokratskoj Ateni u djelima Aristofana. Aristofan (oko 445. do 385. godine prije Krista) je bio najveći starogrčki komediograf, a njegova djela omogućuju nam da saznamo po čemu se isticala komedija stare Grčke. Naime, komedija Aristofana po nekim je obilježjima srodna tragediji. Tragedija je nalik komediji po koru koji i ovdje ima jako važno značenje. Kor u komediji predstavlja fantastičnu skupinu kao što su žabe, ptice ili oblaci. Potpuni vrhunac doživljava u rimskoj književnosti u djelima Plauta.

U renesansi u 16. st. razlikovale su e dvije vrste komedije:

 - učena komedija ili komedija erudita : stavljanjem likova u komične i neobične situacije nastojala je prikazati sve ono što u društvu ne valja i sve mane ljudskoga bića. Rimski komediograf Plaut služio je kao kamen temeljac za ovu vrstu drame.

* ***Commedia dell'arte:*** Glavna karakteristika tog stila bili su - glumci koji su igrajući stripovski tipizirane likove (Harlekin, Kapetan, Pulcinela) improvizirali dijaloge na sceni i na taj način nasmijavali publiku. Neki od tih likova bili su uvijek pod maskom, a neki govorili naglašenim dijalektima (tako da se dalo prepoznati odakle su) a neki stranim jezicima.

Komedija je manje definirana nego tragedija. Koristi se kada se nešto želi izobličiti te kada se želi prikazati odstupanje od nečeg uobičajenog, nesrazmjer i nesklad.

**Tematika**

* Tematiku i likove uzima iz svakodnevnog života. Završava pobjedom razumnog principa u životu, tj. pobjeđuje razum, pravda i poštenje

**Podjela komedije**

* komedija karaktera – komična situacija koja nastaje zbog karaktera koji su smiješni zbog neke svoje mane ili zbog pretjeranosti
* komedija intrige – komični efekti koji su nastali na temelju zapleta koji je proizašao zbog nepažnje, nerazumijevanja ili nesporazuma
* komedija situacije – komični efekt proizlazi iz neobičnih, nepredviđenih i neočekivanih situacija
* komedija konverzacije – komične situacije mogu se uočiti u razgovorima, bilo da su oni duhoviti, bilo da postoji igra riječi ili se radi o zanimljivim i humorističnim dosjetkama

Podjela komedije nije strogo odijeljena i ponekad se javljaju kombinacije. Primjer komedije je komedija “[Skup](https://www.lektire.hr/skup/)” Marina Držića.

**Vrste smijeha**

Vrste smijeha u komediji s obzirom na pristup pisca predmetu ili osobi koju ismijava:

* [humor](https://hr.wikipedia.org/wiki/Humor) je najblaži oblik smijeha, a karakterizira ga osjećaj simpatije (smijeh kroz suze),
* [ironija](https://hr.wikipedia.org/wiki/Ironija) je diskretna poruga, koja se sastoji u kazivanju riječi čije značenje je suprotno od onog što se zaista misli (kad se škrtici kaže da je rasipnik, namćoru da je veseljak, kukavici da je hrabar...). Ironija je prikriveni način podsmijeha i poruge; često se koristi u komediji, a pogotovo u satiri.
* [satira](https://hr.wikipedia.org/wiki/Satira) je smijeh koji se upotrebljava u situacijama kada su negativne crte neke ličnosti toliko jake da uništavaju ljudskost u čovjeku, pa koristeći ovaj oblik smijeha autor u potpunosti negira lik koji ismijava.
* [groteska](https://hr.wikipedia.org/wiki/Groteska)  je ekstremno neprirodno izražavanje. Karikaturalno fantastična i iskrivljena slika stvarnosti, koja izaziva komične reakcije, ali može i zastrašiti. Kazališni komad ili scenski prikaz koji preuveličava i karikira odnose i likove u dramskom zapletu do fantastike. Koristi se u svim oblicima scenskog izražavanja (drama, opera, balet). Redatelji i izvođači moraju imati istaknuti osjećaj mjere prilikom kreiranja groteske, inače vrlo lako mogu "skliznuti" u pretjerivanje i banalnost.

**Primjeri**

Najpoznatiji su komediografi: [Aristofan](https://hr.wikipedia.org/wiki/Aristofan%22%20%5Co%20%22Aristofan), [Jean-Baptiste Poquelin Molière](https://hr.wikipedia.org/wiki/Moli%C3%A8re%22%20%5Co%20%22Moli%C3%A8re), [Marin Držić](https://hr.wikipedia.org/wiki/Marin_Dr%C5%BEi%C4%87), [Plaut](https://hr.wikipedia.org/wiki/Plaut%22%20%5Co%20%22Plaut), [Terencije](https://hr.wikipedia.org/wiki/Terencije%22%20%5Co%20%22Terencije).